CELEX: E2009P0001
Language: sl
Date: 2009-02-03 00:00:00
Title: Tožba Nadzornega organa Efte proti Kneževini Lihtenštajn, vložena dne 3. februarja 2009 (Zadeva E-1/09)

19.2.2009   
            
            
               SL
            
            
               Uradni list Evropske unije
            
            
               C 41/31
            
         Tožba Nadzornega organa Efte proti Kneževini Lihtenštajn, vložena dne 3. februarja 2009
   (Zadeva E-1/09)
   (2009/C 41/09)
   Nadzorni organ Efte, ki ga zastopata Bjørnar Alterskjær in Florence Simonetti, zastopnika za Nadzorni organ Efte, 35, Rue Belliard, B-1040 Bruselj, je dne 3. februarja 2009 na sodišče Efte vložil tožbo proti Kneževini Lihtenštajn.
   Nadzorni organ Efte od Sodišča Efte zahteva, da odloči, da:
   
               1.
            
            
               
                  Kneževina Lihtenštajn s tem, ko od članov upravnih odborov in svetov direktorjev bank, ustanovljenih v Lihtenštajnu, zahteva, da jim mora kraj prebivališča omogočati, da dejansko in brezhibno opravljajo svoje dolžnosti, ne izpolnjuje svojih obveznosti iz Sporazuma EGP, zlasti členov 28 in 31 Sporazuma;
               
            
         
               2.
            
            
               
                  Kneževina Lihtenštajn s tem, ko od pravnikov, patentnih pravnikov, revizorjev in upraviteljev zahteva, da jim mora kraj prebivališča omogočati, da učinkovito in redno izpolnjujejo svoje naloge, ne izpolnjuje svojih obveznosti iz Sporazuma EGP, zlasti člena 31 Sporazuma;
               
            
         
               3.
            
            
               
                  stroške postopka krije Kneževina Lihtenštajn.
               
            
         Pravno in dejansko ozadje ter tožbeni razlogi, navedeni v podporo:
   
               —
            
            
               zadeva se nanaša na zahtevo v pravu Lihtenštajna glede kraja prebivališča članov upravnih odborov in svetov direktorjev bank, ustanovljenih v Lihtenštajnu, ter pravnikov, patentnih pravnikov, revizorjev in upraviteljev,
            
         
               —
            
            
               člen 28 Sporazuma EGP državljanom EGP zagotavlja pravico do prostega gibanja in v EGP odpravlja diskriminacijo na podlagi državljanstva, med drugim tudi na področju zaposlovanja,
            
         
               —
            
            
               člen 31 EGP zahteva enako obravnavanje državljanov EGP, ki uveljavljajo svojo pravico do svobode ustanavljanja, in državljanov tiste države, kjer se ustanovitev izvede.